Opholdsstedet Solhaven får lov til at beholde sin godkendelse fra Vesthimmerland Kommune til at huse unge med problemer.

Det har kommunens socialudvalg besluttet, oplyser P4 Nordjylland. - Det er fordi, de har levet op til de ting, vi har bedt dem om. De har sammensat en bestyrelse, som lever op til vedtægterne, og de har ansat en leder, som også er godkendt og lever op til vedtægterne. Det forklarer udvalgsformand Kurt Friis Jørgensen fra Venstre til P4 Nordjylland. Flere medarbejdere på Solhaven er sigtede for at udøve vold mod de unge, de passer, og de er derfor midlertidigt suspenderede. Kommunen havde krævet at få navnene de de medarbejdere, men dem har de nu opgivet at få. - Vi må erkende, at vi svært ved at finde noget i lovgivningen, der præciserer, at vi har hjælm til at kræve navnene, fortæller Kurt Friis Jørgensen. Solhaven har Persondataloven på sin side, når medarbejderne ikke vil have, at navnene bliver oplyst til kommunen. /ritzau/